Liderul ucrainean va sosi în Turcia vineri după-amiază. O sursă a sugerat că liderul de la Ankara se va concentra pe accentuarea relațiilor bune dintre cele două țări, potrivit Sky News.
"În timpul vizitei, războiul în desfășurare între Ucraina și Rusia, acordul privind coridorul cerealelor și căutarea păcii permanente în regiune vor fi discutate în detaliu", se arată într-un comunicat al guvernului turc.
De asemenea, turcii anunță că vor să participe la reconstrucția Ucrainei.
"Când pacea va reveni în Ucraina, ne propunem să continuăm să fim susținători puternici ai eforturilor de reconstrucție ale țării bazate pe parteneriatul nostru strategic", a transmis Ministerul de Externe.
Deși are relații bune cu Vladimir Putin, Erdogan a păstrat legăturile și cu ucrainenii. El a acționat ca mediator în discuțiile anterioare cu privire la tranzacțiile cu cereale între țările în conflict.
(sursa: Mediafax)